**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH249-24/2021.

**139/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**A jelzőrendszeres házi segítségnyújtásra és a fogyatékos személyek otthonára vonatkozó 2021. évi Támogató Okiratok jóváhagyásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

1. **A határozat 1. sz. melléklete alapján jóváhagyom a fogyatékos személyek otthonára vonatkozó Támogatói Okiratot, azzal a kikötéssel, hogy a többlettámogatásra vonatkozó Nemzeti Szociálpolitikai Intézet részére már megküldött igényünket fenntartom 7.634.376 Ft összegben.**
2. **A jelzőrendszeres házi segítségnyújtásra vonatkozó 4.682.000 Ft 2021. évre kiközölt támogatási összeget jóváhagyom, azzal a kikötéssel, hogy a többlettámogatásra vonatkozó Nemzeti Szociálpolitikai Intézet részére már megküldött igényünket fenntartom 1.449.078 Ft összegben.**

Jelen döntésemet a Kornisné Liptay Elza Szociális és Gyermekvédelmi Központ valamint a Nemzeti Szociálpolitikai Intézet részére megküldöm.

**INDOKOLÁS**

**A Kornisné Liptay Elza Szociális és Gyermekjóléti Központ** (a továbbiakban: Kornisné Központ) 4440 Tiszavasvári, Vasvári Pál u. 87. sz. alatti intézmény által biztosított idős, és fogyatékos személyek részére nyújtott bentlakásos ellátások közül a Kornisné Központ **a fogyatékos személyek bentlakásos ellátása állami feladatot Támogatói Okirat alapján biztosítja.**

A Nemzeti Szociálpolitikai Intézet 2021. május hónapban közölte ki a beküldött szerződéskötési dokumentumok elfogadása után a fogyatékos személyek otthona finanszírozását, mely 1.543.736 Ft/fő összeg. Tiszavasvári Város Önkormányzata 69 fő ellátott személyt vállalt 2021. évre. Ezek alapján az éves működési támogatás 106.517.793 Ft, mely 2021. május 13. napján kiutalásra is került az önkormányzat részére.

Kezdeményezte az önkormányzat 2.835.894 Ft minimálbér és garantált bérminimum emelkedéséből következő többlettámogatást, valamint egyéb személyi juttatásokhoz kapcsolódó 4.798.482 Ft többletigényt.

Ezen többlettámogatási igények elbírálása jelenleg a Szociális Ügyekért Felelős Államtitkár előtt van elbíráslás alatt.

A **jelzőrendszeres házi segítségnyújtást** önként vállalt feladatként végzi a Kornisné Liptay Elza Szociális és Gyermekjóléti Központ önkormányzati intézmény, melynek finanszírozása a Tiszavasvári Város Önkormányzata és a Nemzeti Szociálpolitikai Intézet között létrejött Támogatói Okirat alapján történik.

Ezen ellátás finanszírozása évek óta változatlan összeggel történik. Az idei évben is 170 db jelzőkészülék működtetését vállalta az önkormányzat. A 2021. évre a meghatározott alaptámogatás általános összege 500.000 Ft/év/szolgálat, valamint az egy feladategységre jutó támogatás általános összege 24.600 Ft/év. Ezek alapján Tiszavasvári Város Önkormányzata a 2021. évre a jelzőrendszeres házi segítségnyújtás feladatra 4.682.000 Ft működési támogatást kap Támogatói Okirat alapján. Az ezzel kapcsolatos Támogatói Okirat még nem érkezett meg az önkormányzathoz.

**A jelzőrendszeres házi segítségnyújtásra 2021. évre tervezett kiadások összege 6.131.078 Ft, melynek a finanszírozását kezdeményeztem a támogatótól az idei évre. Ezen igényét az önkormányzatnak a továbbiakban is fenntartom.**

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. május 27.

**Szőke Zoltán**

**polgármester**